ઝંડાધારી સંઘના માનવંતા સભ્યોને જણાવવાનું કે આગામી ૨૦૧૨ની સામાન્ય સભા રવિવાર તારીખ ૮મી જાન્યુઆરીના રોજ રાખવામાં આવેલ છે. આ સભામાં ગત વર્ષના હિસાબોની મંજૂરી, આગામી વર્ષ માટે કારોબારીના સભ્યોની ચૂંટણી તથા નવા સભ્યોની શપથવિધિ યોજાશે. સભ્યો આવનાર ઉત્તરાયણ દરમિયાન માત્ર પતંગ પકડવાની અને લૂંટવાની કાર્યવાહી જ કરશે તે મુજબ શપથ લેવાના રહેશે. ખાસ જણાવવાનું કે સંઘમાં ચાલુ વર્ષમાં જોડાયેલ સભ્યોનો ટ્રેનિંગ પ્રોગ્રામ નવમીના રોજ કાંકરિયા ફૂટબોલ ગ્રાઉન્ડ ખાતે યોજાશે. ટ્રેનિંગ બાદ નવા સભ્યોને કીટનું (એક ઝંડો, ચાઈનીઝ દોરીનું લંગસ, બાઈનોક્યુલર અને હેલ્મેટ) વિતરણ માજી સંસદ સભ્ય દ્વારા કરવામાં આવશે. લિ. સેક્રેટરી, અ.અ.ઝં.સં.